gl en en pt gl en gl fi es gl gl gl gl gl gl gl gl gl gl es es it es es gl es gl pt gl uk eu gl
Protesto: Folga nas residencias – Carlos Andina
Hoxe queria falar un pouco desde a protesta e a reivindicación.
Vén de convocarse unha folga indefinida do sector das residencias privadas.
Como traballador dunha delas non podo evitar compartirvos certas novas acerca dela e convocarvos a que acudades se o considerades oportuno, feito que se agradecería en grande medida, ou polo menos que compartades este artigo ou os da convocatoria.
O sentir da profesión miña e do resto dos traballadores das residencias diría que é o do esquecemento das xerencias e da administración dos traballadores e dos anciáns e das condicións nas que se atenden, e meto a administración pois moitas residencias están concertadas e acollen a persoas por unha listaxe pública;en lugar de abrir residencias públicas (que son mais caras de manter) deciden utilizar ese modelo de concerto.
Non se pode consentir que levemos desde 2019 sen convenio, sen actualizar salarios e negándose tamén a actualizar co IPC. Mentres, sigue funcionando todo e seguiu durante a pandemia, os traballadores dobrando o lombo nos peores momentos de mais inseguridade, e parece que a ninguén lle importa xa. Creo persoalmente que o mínimo que se pide é algo de consideración polo traballo feito, e que as palabras tan bonitas que se cuspían en mails corporativos, pósteres e similares, se transformen en algo máis que en algo bonito.
A vida encarece día tras día, cada vez e mais complicado atopar persoal (polo menos é o que escoito e o que experimentei tamén) e mentres nós seguimos cobrando como en 2019, o SMI sube, polo que evidentemente o soldo que pagas nunha residencia perde competitividade.
Dicía unha compañeira miña, e o exemplo encantoume e resume perfectamente o que se pode ver en moitos casos: “Pasas por La casa de las carcasas e hai mais xente atendendo que enfermeiras en moitos turnos na residencia” (Non se entenda como un ataque a ningún negocio, por favor)
Cos soldos actuais non se ve tanta diferencia en ir a atender a un supermercado a xornada completa, ou nunha gasolineira, principalmente auxiliares que teñen o traballo mais duro, deixarían de cargar o lombo e facer noites e reducen responsabilidade por non ter que atender a saúde de persoas fráxiles.
Podería dicir seguramente moito máis pero prefiro deixarvos pensar a vós e non facer tanto un mitin.
Déixovos a ligazón do anuncio da folga, aproveito para recordar que se farán proximamente concentracións o dia 11-03 as 11 ante a residencia Ballesol en Vigo e o 16-03 as 11 ante a Xunta de Galicia. A folga indefinida comezará o dia 17 xa desde as 22:00h
Compartir en Twitter (Se abre en una ventana nueva)
Feixe clic para compartir en Facebook (Se abre en una ventana nueva)
Blogancian, anciano, domusvi, folga, galicia, huelga, manifestacion, residencias
PreviousPrevious PostEIR! Ahora si estudiarei cousas bonitas!
NextNext Post“Geriatría en el espejo”, unha recomendación persoal
Aloxada en Informatica Galega | Deseño por Iago Andina Vior